শাহ কারামত আলী জৌনপুরী
শাহ কারামত আলী জৌনপুরী (উর্দু: شاہ کرامت علی جونپوری‎‎), অথবা কেরামত আলী জৌনপুরী, ছিলেন ঊনবিংশ শতাব্দির একজন সমাজ সংস্কারক, হানাফি মাযহাবের অনুসারী ফকিহ ও সৈয়দ আহমদ বরেলবী কর্তৃক প্রতিষ্ঠিত তরীকায়ে মুহম্মদীয়ার অন্যতম প্রচারক। তিনি ওয়াজ-নসীহত করে মানুষকে ইসলামি মূল্যবোধের প্রতি আহবান করতেন। তিনি মূলত বাংলা ও আসাম অঞ্চলে ধর্মপ্রচার করেন। তার রচিত বইয়ের সংখ্যা ৪০-এরও বেশি।